Bundesliga: Doar egal la Freiburg pentru Bayern Munchen, scor 2-2
Echipa germană Bayern Munchen a terminat la egalitate vineri seara, în deplasare, scor 2-2, cu formaţia Freiburg, în etapa a 24-a din Bundesliga.
Gazdele au deschis scorul pe prin Christian Gunter, care a marcat în minutul 12, cu un şut excelent, iar Mathys Tel a egalat în minutul 35 şi la pauză a fost egal, 1-1. Minutul 75 a adus golul prin care Bayern a preluat conducerea, înscris de Jamal Musiala, însă Lucas Holer a egalat pentru gazde în minutul 87 şi Freiburg – Bayern Munchen s-a încheiat 2-2.
Bavarezii au 54 de puncte şi sunt pe locul 2, la şapte puncte în spatele liderului Bayer Leverkusen, şi tot la 7 puncte în faţa ocupantei locului 3, VfB Stuttgart. Freiburg este pe locul 9, cu 30 de puncte.